ইউরোপ
ইউরোপের উত্তরে উত্তর মহাসাগর, পশ্চিমে আটলান্টিক মহাসাগর দক্ষিণে ভূমধ্যসাগর এবং দক্ষিণ-পূর্বে কৃষ্ণ সাগর ও সংযুক্ত জলপথ রয়েছে। যদিও ইউরোপের সীমানার ধারণা ধ্রুপদী সভ্যতায় পাওয়া যায়, তা বিধিবহির্ভূত; যেহেতু প্রাথমিকভাবে ভূ-প্রাকৃতিক শব্দ "মহাদেশ"-এ সাংস্কৃতিক ও রাজনৈতিক উপাদান অন্তর্ভুক্ত।
ফ্রিজিয়া
ফ্রিজিয়া (Frisia) উত্তর-পশ্চিম ইউরোপে উত্তর সাগরের তীরে অবস্থিত একটি ঐতিহাসিক অঞ্চল। এটি বর্তমান নেদারল্যান্ডসের অধিকাংশ এলাকা, জার্মানির উত্তর-পশ্চিমের কিছু অংশ এবং ফ্রিজীয় দ্বীপপুঞ্জ নিয়ে গঠিত ছিল। ফ্রিজীয় নামের একটি জার্মানীয় জাতি প্রাগৈতিহাসিক যুগে এই অঞ্চলে বাস করত এবং তাদের নামেই এই অঞ্চলের নামকরণ। ফ্রিজিয়ার ছিল নিজস্ব ভাষা ও সংস্কৃতি। এগুলি এখনও কিছু কিছু এলাকায়, যেমন নেদারল্যান্ডসের ফ্রিসলান্ড প্রদেশে ধরে রাখা হয়েছে। এই নিম্নভূমি অঞ্চলটি প্রায়ই সাগরের জোয়ারে প্লাবিত হত, এবং ফ্রিজীয়রা ঐতিহাসিকভাবে মনুষ্যনির্মিত মাটির ঢিবির উপর বসবাস করত।